Blaze7451/Wiki-th-20250601 huggingface dataset:
เดอะพิลโลวส์

เดอะพิลโลวส์ (The Pillows หรือสะกดเป็น the pillows) เป็นวงร็อกจากญี่ปุ่น ที่ได้มีผลงานหลายสิบอัลบั้ม, พร้อมกับ อีพี ซิงเกิล และ อัลบั้มรวมเพลง ในปัจจุบัน The Pillows ได้เซ็นสัญญากับค่าย เอเว็กซ์ แทร็กซ์

**ผลงาน**

**สตูดิโออัลบั้ม**
 Moon Gold (1991)- White Incarnation (1992)- Kool Spice (1994)- Living Field (1995)- Please Mr. Lostman (1997)- Little Busters (1998)- Runners High (1999)- Happy Bivouac (1999)- Smile (2001)- Thank You, My Twilight (2002)- Penalty Life (ペナルティーライフ, 2003)- Good Dreams (2004)- My Foot (2006)- Wake Up! Wake Up! Wake Up! (2007)- Pied Piper (2008)- Ooparts (Out of Place Artifacts) (2009)- Horn Again (2011)

**อ้างอิง**
Alchemy's Jennifer Ho speaks to Sawao Yamanaka in 2008, on the Asian Pop Show SBS Radio ( in Japanese date=2009-01-23  or translated  into English date=2009-01-23 )
*Johnston, Chris. "FLCL". (November 2006) Newtype USA. p. 151.

**แหล่งข้อมูลอื่น**
  Official website-  Official MySpace
หมวดหมู่:กลุ่มดนตรีสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2532
ศศิมาภรณ์ ไชยโกมล

ศศิมาภรณ์ ไชยโกมล (ชื่อเล่น:หนิง) มีชื่อจริงว่า ภูชิษา รัตนะเดชนิธิศ (11 กันยายน พ.ศ. 2509-30 มกราคม พ.ศ. 2554) เป็นนักแสดงชาวไทย เข้าสู่วงการบันเทิงจากการประกวดนางสาวไทย ประจำปี พ.ศ. 2528 ได้รับตำแหน่งรองอันดับ 2 โดยนางสาวไทยปีนั้นคือ ธารทิพย์ พงษ์สุข และเป็นตัวแทนสาวไทยเข้าประกวดมิสอินเตอร์เนชันแนลปี 1985 ที่  สึกุบะ ญี่ปุ่น ไม่ผ่านเข้ารอบใดๆ

**ประวัติ**
ศศิมาภรณ์มีผลงานแสดงภาพยนตร์และละครโทรทัศน์ อาทิ ภาพยนตร์เรื่อง คุณจ่าเรือแจว, พ่อปลาไหล แม่พังพอน, จุ๊ย, ผีสองนาง, ส.อ.ว. ห้อง 2 รุ่น 44, ครูจันทร์แรม ประทีปแห่งลุ่มแม่น้ำแม่สาย มิวสิกวิดีโอเพลง ขวัญเรียม ของ พัชรา แวงวรรณ รวมทั้งละครเรื่อง ฝนเหนือ ซึ่งเป็นเรื่องสุดท้าย
ในปี พ.ศ. 2550 ศศิมาภรณ์ป่วยเป็นโรคมะเร็งที่กระดูกไขสันหลัง จนได้เข้ารับการรักษาที่โรงพยาบาลศิริราช และเสียชีวิตลงเมื่อวันที่ 30 มกราคม พ.ศ. 2554 ขณะมีอายุได้ 45 ปี
ด้านชีวิตครอบครัว ครั้งแรกสมรสกับสามี ได้บุตรสาวคือ ลลิดา ทองหล่อ(เดียร์) อดีตทูตสินค้าของธนาคารกสิกรไทย แต่มีอันต้องแยกทางกัน ครั้งที่สองได้บุตรชายคือ ภูกริช รัตนะเดชนิธิศ(ซามูไร) 

**ผลงาน**

**ภาพยนตร์**
 คุณจ่าเรือแจว (2531) แสดงคู่กับ กุ้ง ตวงสิทธิ์ เรียมจินดา, ศศิมาภรณ์ ไชยโกมล, สุทธิพงศ์ วัฒนจัง, มอริส เค, รัญญา ศิยานนท์, สมชาย สามิภักดิ์, พิภพ ภู่ภิญโญ, สมบัติ เมทะนี, ส. อาสนจินดา และ ชลิต เฟื่องอารมย์- พ่อปลาไหล แม่พังพอน (2531) แสดงคู่กับ สันติสุข พรหมศิริ, พิศาล อัครเศรณี, มยุรา ธนะบุตร, นิรุตต์ ศิริจรรยา, ล้อต๊อก, ท้วม ทรนง, บู๊ วิบูลย์นันท์ และ พูนสวัสดิ์ ธีมากร- จุ๊ย (2533) แสดงคู่กับ อาธร เสนาวัฒน์, หม่ำ จ๊กม๊ก, ท้วม ทรนง และ มารศรี ณ บางช้าง- ผีสองนาง (2533) แสดงคู่กับ บิณฑ์ บันลือฤทธิ์ และ สุเชาว์ พงษ์วิไล- ส.อ.ว.ห้อง 2 รุ่น 44 (2533) แสดงคู่กับ สันติสุข พรหมศิริ, จินตหรา สุขพัฒน์, กฤษณ์ ศุกระมงคล, ปวีณา ชารีฟสกุล, รัญญา ศิยานนท์, นฤมล นิลวรรณ, เกรียงไกร อมาตยกุล, อัญชลี ชัยศิริ, สมเกียรติ คุณานิธิพงศ์, ชาลี อินทรวิจิตร, ปัญญา นิรันดร์กุล, ตฤณ เศรษฐโชค, เกียรติ กิจเจริญ และ สมมาตร ไพรหิรัญ- ครูจันทร์แรม ประทีปแห่งลุ่มแม่น้ำแม่สาย (2535) แสดงคู่กับ สันติสุข พรหมศิริ, จินตหรา สุขพัฒน์, สุเชาว์ พงษ์วิไล, รอง เค้ามูลคดีและ ปทุมวดี โสภาพรรณ

**ละครโทรทัศน์**
 บาปบริสุทธิ์ (2531)- วงศาคณาญาติ (2533)- ปานแดงเทวบุตร (2535)- หนึ่งในทรวง (2535)- เลือดเข้าตา (2538)- สามอนงค์ (2538)- คุณหญิงบานเบอะ (2538)- เพลิงพระนาง (2539)- เขมรินทร์ อินทิรา (2540)- หัวใจทระนง (2540)- บ้านบุษบาบัณ (2540)- แม่น้ำ (2543)- พินัยกรรม (2545)- กษัตริยา (2546)- ฝนเหนือ (2550)

**อ้างอิง**
หมวดหมู่:บุคคลที่เสียชีวิตในปี พ.ศ. 2554
หมวดหมู่:นักแสดงหญิงชาวไทย
หมวดหมู่:รองนางสาวไทย
หมวดหมู่:เสียชีวิตจากมะเร็งไขสันหลัง
หมวดหมู่:นางงามไทย
หมวดหมู่:นางงามไทย
เท่ง โหน่ง จีวรบิน

เท่ง โหน่ง จีวรบิน เป็นภาพยนตร์ไทยแนวแอ็คชั่น - ไซไฟ เดิมชื่อ พระเท่งนักเลงโหน่ง เริ่มออกฉายวันที่  3 กุมภาพันธ์ พ.ศ. 2554 อำนวยการผลิตโดยสหมงคลฟิล์ม  ผู้กำกับการแสดงโดย เฉลิม วงศ์พิมพ์, เท่ง เถิดเทิง และ สมิทธิ์ ทิมสวัสดิ์ แสดงนำร่วมกับ โหน่ง ชะชะช่า เท่งโหน่งจีวรบิน เป็นภาพยนตร์ไทยแนวแอ็คชั่น - ไซไฟ ที่มีเนื้อเรื่องสอดคล้องเกี่ยวกับ การสำรวจเครื่องบินและแอร์โฮสเตสบนเครื่องบิน ดัดแปลงจากภาพยนตร์เรื่อง Flight World War ll เที่ยวบินฝูงสงคราม ภาพยนตร์ทำรายได้ 65.32 ล้านบาท

**เรื่องย่อ**
เมื่อโชคชะตาชวนศรัทธามาร่วมกันผ่าวิกฤตกับสถานการณ์ที่พร้อมพลิกและผันอยู่หลายตลบ ทำให้ พระเท่ง ที่หลบลี้หนีความวุ่นวายไปจำศีลภาวนาอยู่ที่ต่างประเทศหลายปีน่าจะได้มีโอกาสกลับมาจำวัดที่ประเทศไทยอย่างสะดวกโยธินซะที ถ้าตั๋วเครื่องบินโดยสารไม่ดันเต็มไปเสียก่อน เฉกเช่นกับที่ เสี่ยโหน่ง พ่อค้าอัญมณีเศรษฐีผู้มั่งคั่งและมากล้นไปด้วยอิทธิพลไม่บังเอิญมาติดต่อธุรกิจที่นี่พอดี ถึงเป็นผู้มีอิทธิพลแต่ก็ยังมีกุศลจิตจึงตัดสินใจนิมนต์พระเท่งให้โดยสารเครื่องบินแบบเช่าเหมาลำเดินทางกลับมาพร้อมกัน จึงเป็นจุดเริ่มต้นอันนำไปสู่การเดินทางผจญภัยฝ่าสารพัดวิบากกรรมที่ครั้งหนึ่งจะเกิดขึ้นในชีวิตของคนที่เกิดมาเป็น “พระ” และอีกคนที่เกิดมาเป็น “เสี่ย”

**นักแสดง**

**อ้างอิง**

**แหล่งข้อมูลอื่น**
 title=เท่งโหน่งจีวรบิน (2011)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2554
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่มีฉากในเครื่องบิน
แม่แบบ:เหตุการณ์ปัจจุบัน/2554 กุมภาพันธ์ 1

* วันแรกของการจำหน่ายไข่คละแบบชั่งกิโล ในราคากิโลกรัมละ 50-52 บาท ที่ตลาดยิ่งเจริญ พบว่าประชาชนไม่สนใจซื้อไข่แบบชั่งกิโลมากนัก  mcot
*ศาลกัมพูชาไต่สวน "วีระ สมความคิด-ราตรี พิพัฒนาไพบูรย์" เสร็จแล้ว โดยทั้งสองยืนยันถูกจับในดินแดนไทย และปฏิเสธข้อหาโจรกรรมข้อมูล จากนั้นศาลอนุญาตเบิกตัวพยานจำเลย 2 ปาก ขึ้นให้การ ขณะที่ยังไม่มีความชัดเจนว่าจะมีคำพิพากษาในวันนี้หรือไม่ เนื่องจากศาลยังต้องสอบพยานโจกย์อีกหลายปากในช่วงบ่าย และต้องติดตามว่า "วีระ-ราตรี" จะยื่นเอกสารหลักฐานเพิ่มเติมหรือไม่  mcot
*เมื่อ 1 ก.พ. ศาลกัมพูชาตัดสินคดีนายวีระ สมความคิด น.ส.ราตรี พิพัฒนาไพบูรย์ ในความผิดฐานรุกล้ำชายแดน เข้าไปในเขตทหาร และจารกรรมข้อมูลทางทหาร โดยสั่งจำคุกนายวีระ 8 ปี ปรับ 1.8 ล้านเรียล และน.ส.ราตรี 6 ปี ปรับ 1.2 ล้านเรียล โดยไม่รอลงอาญา ข่าวสดออนไลน์
}
เอเชียนอินดอร์และมาร์เชียลอาตส์เกมส์

เอเชียนอินดอร์และมาร์เชียลอาตส์เกมส์ (Asian Indoor & Martial Arts Games) เป็นการแข่งขันกีฬาในร่มและศิลปะการป้องกันตัว โดยการควบคุมของสภาโอลิมปิกแห่งเอเชีย จะจัดขึ้นทุก ๆ 4 ปี เกิดจากการรวมการแข่งขันกีฬาเอเชียนอินดอร์เกมส์ เข้ากับการแข่งขันเอเชียนมาร์เชียลอาตส์เกมส์ โดยเอเชียนยูธเกมส์ครั้งหลังสุด จัดขึ้นที่เมืองอาชกาบัต ของประเทศเติร์กเมนิสถาน ระหว่างวันที่ 17 กันยายน - 27 กันยายน พ.ศ. 2560 (ค.ศ. 2017)

**การจัดการแข่งขัน**

** สรุปเหรียญการแข่งขัน**

**อ้างอิง**
หมวดหมู่:การแข่งขันกีฬาระหว่างประเทศ
หมวดหมู่:เอเชียนเกมส์
หมวดหมู่:การแข่งขันกีฬาระหว่างประเทศในภาคพื้นเอเชีย
กล้วยป่า

กล้วยป่า เป็นกล้วยชนิดหนึ่งซึ่งมีถิ่นกำเนิดในเอเชียตะวันออกเฉียงใต้ เป็นต้นตระกูลของกล้วยที่รับประทานได้ในปัจจุบัน ร่วมกับกล้วยตานี (Musa balbisiana)  ถูกเพาะปลูกโดยมนุษย์ครั้งแรกเมื่อ 8,000 ปีก่อน เป็นพืชชนิดแรกที่มนุษย์นำมาปลูกเลี้ยง
กล้วยป่ามีชื่อพื้นเมืองอื่นอีกดังนี้: กล้วยไข่ (กลาง,เหนือ) กล้วยเถื่อน (ใต้) กล้วยเถื่อนน้ำมัน (ใต้) กล้วยลิง (อุตรดิตถ์) กล้วยหม่น (เชียงใหม่) และปิซังอูตัน (มลายู ปัตตานี) 

**ดูเพิ่ม**
 กล้วย- Musa

**อ้างอิง**
หมวดหมู่:สกุลกล้วย
กระบาก

กระบาก (Anisoptera costata) เป็นไม้ยืนต้นสูง 5–25 เมตร เปลือกขรุขระสีเทา ตามกิ่งมีช่องอากาศเป็นจุด ๆ ใบเป็นใบประกอบแบบขนนก รูปไข่แกมรูปหอกปลายใบแหลม ขอบใบหยักเว้าหรือหยักกลม ๆ เรียบ โคนใบกลม มีต่อมขนอยู่ตรงมุมระหว่างเส้นกลางใบและเส้นใบ ออกดอกเป็นช่อขนาดใหญ่ตั้งตรง กลีบดอกเชื่อมติดกันเป็นท่อเล็ก ๆ ปลายแยกออกเป็น 5 กลีบ ขนาดไม่เท่ากัน เกสรเพศผู้มี 4 อัน ยาว 2 อัน สั้น 2 อัน ติดอยู่บนกลีบใกล้ปลายที่แยกออก ผลเป็นฝัก เมล็ดมีปีก ในประเทศไทยพบในป่าเบญจพรรณทางภาคตะวันตกเฉียงใต้

**ชื่ออื่น**
กระบาก ตะบาก (ลำปาง), กระบากขาว (ชลบุรี, ชุมพร, ระนอง), กระบากโคก (ตรัง), กระบากช่อ กระบากด้าง กระบากดำ (ชุมพร), กระบากแดง (ชุมพร, ระนอง), ชอวาตาผ่อ (กะเหรี่ยง-กาญจนบุรี), บาก (ชุมพร), ประดิก (เขมร-สุรินทร์), พนอง (จันทบุรี, ตราด), หมีดังว่า (กะเหรี่ยง-ลำปาง)

**สัญลักษณ์**
กระบากเป็นพันธุ์ไม้มงคลพระราชทานประจำจังหวัดยโสธร (ส่วนต้นไม้ประจำจังหวัดคือยางนา)

**นิเวศวิทยา**
ขึ้นอยู่ตามป่าดิบชื้น ป่าดิบแล้ง และป่าเบญจพรรณชื้นที่มีการถ่ายเทน้ำได้ดีทั่วไป ที่สูงจากยกระดับน้ำทะเล 10 - 400 เมตร มีมากทางภาคตะวันออกเฉียงเหนือ ภาคตะวันออก และภาคใต้

**ลักษณะเฉพาะ**
 ใบเดี่ยวเรียงสลับแผ่นใบรูป ขอบขนาน หรือรูปไข่กลับ ท้องใบมีขนสีน้ำตาลปนเหลือง กว้าง 3 - 8 เซนติเมตร ยาว 6 - 16 เซนติเมตร ปลายใบทู่มนกว้างหรือหยักเป็นติ่งสั้น ๆ โคนใบมน- ดอกเล็กสีขาวปนเหลืองอ่อนออกรวมกันเป็นช่อตามง่ามใบและ ปลายกิ่ง- ผลกลมผิวเรียบ เส้นผ่าศูนย์กลางประมาณ 1 เซนติเมตร มีปีกยาว 2 ปีก รูปไข่กลับ และปีกสั้น 3 ปีก

**สภาพที่เหมาะสมในการปลูก**
สภาพดินทุกชนิด กลางแจ้ง ต้องการน้ำและความชื้นปานกลาง

**ดูเพิ่ม**
 รายชื่อพันธุ์ไม้มงคลพระราชทานประจำจังหวัด

**อ้างอิง**

**แหล่งข้อมูลอื่น**
 Anisoptera costata- Anisoptera costata
หมวดหมู่:วงศ์ยางนา
หมวดหมู่:ไม้ยืนต้น
ระย่อมน้อย

ระย่อมน้อย เป็นพืชพื้นบ้านภาคใต้และมีสรรพคุณทางยาหลายประการ ระย่อมน้อยมีชื่อวิทยาศาสตร์ว่า Rauvolfia serpentina Benth. ex Kurz หรือชื่ออื่น ๆ ได้แก่ ปลายข้าวสาร (กระบี่) ระย่อมน้อย กะย่อม (ใต้) ย่อมตีนหมา เข็มแดง (เหนือ) คลาน ตูมคลาน มะโอ่งที สะมอดู (กะเหรี่ยง-กาญจนบุรี) กอเหม่ (กะเหรี่ยง-แม่ฮ่องสอน)

**ลักษณะทางพฤกษศาสตร์**
ระย่อมน้อยเป็นไม้พุ่มขนาดเล็ก สูง 30-70 เซนติเมตร มียางสีขาว ใบเป็นใบรูปหอกใหญ่  ปลายโตแหลม  โคนสอบเรียบแหลม ขอบใบเรียบพริ้วเล็กน้อย ผิวเป็นร่องตามแนวเส้นใบ เรียบมันสีเขียวเข้ม กว้าง 4-8 เซนติเมตร ยาว 7-20 เซนติเมตร ดอกออกเป็นกระจุกที่ปลายกิ่งคล้ายปะการัง โคนดอกเป็นหลอดสีชมพู ปลายดอกสีขาว มีกระเปาะเล็ก ๆ ตรงกลางหลอด ก้านดอกสีเขียว ผลเป็นผลกลมสีเขียว สุกจะเป็นสีดำ ขยายพันธุ์โดยการใช้เมล็ดสามารถเก็บเมล็ดและขยายพันธุ์ได้ตลอดทั้งปี

**การใช้ประโยชน์**
ยอดอ่อน ดอกอ่อน ผลอ่อนนำไปทำแกงเลียง แกงส้ม ทางยาระย่อมน้อยใช้แก้พิษกาฬ แก้ป้างเพื่อดีและโลหิต ระงับประสาท แก้จุกเสียด บำรุงน้ำนม บดเป็นผง ปั้นเม็ดหรือคั่วให้กรอบ ชงต้มน้ำรับประทาน ช่วยย่อยอาหาร แก้นอนไม่หลับ แก้ปวดศีรษะเนื่องจากความดันโลหิตสูง ช่วยเจริญอาหาร ขับพยาธิ ขับระดู แก้บิด ขับปัสสาวะ

**สรรพคุณ**
รากสดเป็นยารักษาหิด รากแห้งเป็นยาลดความดันโลหิตสูง เป็นยากล่อมประสาททำให้ง่วงนอนและอยากอาหาร ดอกแก้โรคตาแดง น้ำจากใบใช้รักษาโรคตามัว เปลือกแก้พิษไข้ กระพี้บำรุงโลหิต

**องค์ประกอบทางเคมี**
Rauvolfia serpentina ถูกเรียกกันว่า รากงูอินเดีย (Indian Snakeroot) หรือ "Sarpagandha" มีสารเคมีที่ออกฤทธิ์ทางชีวภาพ ได้แก่ ajmaline, aricine, corynanthine, rauwolscine lankanescine deserpidine, rescinnamine, reserpine, reserpiline, isoreserpine, isoreserpiline, serpentinine และ yohimbine

**อ้างอิง**
 เพ็ญนภา ทรัพย์เจริญ และคณะ. 2547. ผักพื้นบ้านภาคใต้. พิมพ์ครั้งที่ 2. ศูนย์พัฒนาตำราการแพทย์แผนไทย. นนทบุรี. ISBN 974-92580-5-3- iWisdom corporation. 2551.  สมุนไพรไทย ระย่อมน้อย date=2016-03-04 . 1 กุมภาพันธ์ 2554.

**แหล่งข้อมูลอื่น**
 ระย่อมน้อย- Rauvolfia serpentina
หมวดหมู่:วงศ์ตีนเป็ด
หมวดหมู่:สมุนไพร
หมวดหมู่:พืชที่รับประทานได้
เจ้า ลี่

เจ้า ลี่ (焦利) (เมษายน พ.ศ. 2498 - ปัจจุบัน) เกิดที่มณฑลเหอเป่ย์ ประเทศจีน เคยเป็นประธานของสถานีโทรทัศน์ซีซีทีวี ในช่วงปี พ.ศ. 2552 - พ.ศ. 2554

**การดำรงตำแหน่ง**
เจ้า ลี่ เคยเป็นผู้ช่วยรัฐมนตรีประจำการฝ่ายประชาสัมพันธ์ของคณะกรรมการกลางพรรคคอมมิวนิสต์ของจีน

**อ้างอิง**
หมวดหมู่:บุคคลจากมณฑลเหอเป่ย์
ออลสไปซ์

ออลสไปซ์ (allspice) เป็นเครื่องเทศ ทำจากผลอ่อนของต้น Pimenta dioica นำมาตากแห้ง มีถิ่นกำเนิด แถบแคริบเบียน เม็กซิโกตอนใต้ และอเมริกากลาง ซึ่งปัจจุบันมีการปลูกในเขตร้อนหลายส่วนของโลก ชื่อ "ออลสไปซ์" ได้รับการตั้งโดยชาวอังกฤษใน ค.ศ. 1621 เนื่องจากคิดว่ามันมีรสชาติของอบเชย จันทน์เทศ และกานพลู

**การใช้งาน**
ออลสไปซ์ ถูกเรียกในประเทศจาไมกาว่า พิเมนโต () และยังถือได้ว่าเป็นส่วนประกอบสำคัญในอาหารแถบแคริเบียน. นอกจากนี้ ออลสไปซ์ มักนิยมถูกใช้ประกอบการทำผงปรุงเนื้อหมักจาไมกา () (ไม้ของต้นออลสไปส์ถูกนำไปใช้รมควันเนื้อหมักจาไมกา) ปรุงซอส moles ในแถบเม็กซิโก ใช้ประกอบการดอง และปรุงลงในไส้กรอก

**อ้างอิง**
หมวดหมู่:เครื่องเทศ
หมวดหมู่:สมุนไพร
หมวดหมู่:วงศ์ชมพู่
โรเบิร์ต อัมสเตอร์ดัม

โรเบิร์ต อัมสเตอร์ดัม เกิดในปี พ.ศ. 2499 ที่ ไวต์เพลนส์ รัฐนิวยอร์ก และได้ย้ายไปที่ ออตตาวา ประเทศแคนาดา จึงได้เติบโตเป็นพลเมืองของประเทศแคนาดา 
ทนายความที่มีความสามารถในการใช้ศัพท์ด้านรัฐศาสตร์ เป็นผู้ก่อตั้งสำนักกฎหมาย  Amsterdam & Peroff ที่มีสำนักงานในสามประเทศได้แก่ เมืองโทรอนโต ประเทศแคนาดา  รัฐวอชิงตัน ประเทศสหรัฐอเมริกา กรุงลอนดอน ประเทศอังกฤษ

**ทนายความ**
ประวัติอย่างเป็นทางการของ โรเบิร์ต อัมสเตอร์ดัม  การทำงานมีประวัติโดดเด่นของการให้บริการลูกค้าในกรณีสิทธิมนุษยชน, ข้อพิพาทผู้ที่ถือหุ้น, การปรับโครงสร้างองค์กร, การฉ้อโกงสินทรัพย์, ปัญหาด้านกฎระเบียบ และภาษี นอกจากนี้เขายังเป็น ที่ปรึกษาความเสี่ยงทางการเมือง และให้คำปรึกษาเชิงกลยุทธ์หลายบริษัท

**การศึกษา**
  ในปี 1975 ได้รับปริญญาตรีจากมหาวิทยาลัย Carleton University -  ในปี 1978 ได้รับปริญญาตรีทางกฎหมาย (LL.B.) จากมหาวิทยาลัย Queen’s University

**อ้างอิง**
  “โรเบิร์ตอัมสเตอร์ดัม”ร่อนสมุดปกขาวทางเน็ตโจมตี “รบ.มาร์ค”fix-attempted=yes -   อัมสเตอร์อัมแถลงข่าวส่งฟ้องคดีเสื้อแดงต่อศาลอาญาระหว่างประเทศ  date=2011-02-03 

**แหล่งข้อมูลอื่น**
  เว็บไซต์สำนักกฎหมาย Amsterdam & Peroff-  เว็บไซต์ Robert Amsterdam-  เว็บไซต์ Robert Amsterdam ประเทศไทย (ภาษาไทย)-  เว็บไซต์ Robert Amsterdam ประเทศไทย (ภาษาอังกฤษ)
หมวดหมู่:ทนายความอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2499
ฟองท้องถิ่น

ไฟล์:local bubble.jpg|thumb|250px|ภาพวาดจินตนาการของศิลปินแสดงถึงฟองท้องถิ่นกับดาวต่างๆ (จากซ้ายไปขวา : ดาวบีเทลจุส ดาวมูร์ซิม ดวงอาทิตย์ และ ดาวแอนทาเรส)
ฟองท้องถิ่น (Local Bubble) คือห้วงอวกาศที่ค่อนข้างโปร่งรูปร่างคล้ายนาฬิกาทรายอยู่ในสสารระหว่างดาว กินเนื้อที่กว้างประมาณ 300 ปีแสง และมีความหนาแน่นของไฮโดรเจนไม่มีสี 0.05 อะตอม/ซม.3 หรือประมาณหนึ่งในสิบของความหนาแน่นของมวลสารระหว่างดาว (0.5 อะตอม/ซม.3) และครึ่งหนึ่งของเมฆระหว่างดาวท้องถิ่น (0.1 อะตอม/ซม.3) ก๊าซกระจายร้อนในฟองท้องถิ่นเปล่งรังสีเอกซ์ออกมา
ในฟองท้องถิ่นนี้เต็มไปด้วยพลาสมาอุณหภูมิสูงซึ่งเชื่อว่าน่าจะเป็นส่วนที่หลงเหลืออยู่จากการระเบิดซูเปอร์โนวาที่เกิดขึ้นเมื่อ 2 ล้านถึง 4 ล้านปีมาแล้ว  ซึ่งอาจเป็นเจมินจา หรือแหล่งกำเนิดรังสีแกมมาคนคู่ เป็นพัลซาร์ที่อยู่ 250 พาร์เซ็กจากดวงอาทิตย์ในกลุ่มดาวคนคู่ 

**คำอธิบาย**
ระบบสุริยะเคลื่อนตัวอยู่ในบริเวณที่เป็นฟองท้องถิ่นมาแล้วประมาณ 5-10 ล้านปี  ตำแหน่งปัจจุบันของระบบสุริยะอยู่ในเมฆระหว่างดาวท้องถิ่น ซึ่งเป็นย่านเล็กๆ ในฟองท้องถิ่นที่มีความหนาแน่นมากกว่าส่วนอื่น เมฆระหว่างดาวท้องถิ่นนี้ก่อตัวขึ้นในบริเวณที่ฟองท้องถิ่นกับฟองลูป I บรรจบกัน ก๊าซในเมฆระหว่างดาวท้องถิ่นมีความหนาแน่นประมาณ 0.1 อะตอม/ซม.3
ไฟล์:LocalBubble.png|thumb|250px|ภาพจินตนาการที่แสดงถึงฟองท้องถิ่น (ขาว) เมฆโมเลกุลใกล้เคียง (สีม่วงแดง) และฟองลูป I (สีน้ำเงินอมเขียว)
รูปร่างของฟองท้องถิ่นไม่ใช่ทรงกลม แต่ดูเหมือนจะแคบลงในระนาบดาราจักร เป็นทรงค่อนข้างรี หรือรูปไข่ และอาจขยายตัวออกทางด้านบนและด้านล่างของระนาบดาราจักร ทำให้มีรูปร่างคล้ายนาฬิกาทราย มันเข้าชิดกับฟองอื่นๆ ที่มีความหนาแน่นของมวลสารระหว่างดาวน้อยกว่า โดยเฉพาะอย่างยิ่งฟองลูป I ซึ่งเกิดขึ้นจากลมดาวฤกษ์และซูเปอร์โนวาในชุมนุมดาวแมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ภายในฟองลูป I มีดาวแอนทาเรส (แอลฟาแมงป่อง) นอกจากฟองลูป I แล้วยังมีฟองลูป II และฟองลูป III ที่อยู่ติดกับฟองท้องถิ่นด้วย

**อ้างอิง**

**ดูเพิ่ม**
ฟองลูป I
*ฟองยักษ์
หมวดหมู่:ทางช้างเผือก
ประเทศเกาหลีใต้ในเอเชียนบีชเกมส์ 2008

ประเทศเกาหลีใต้ ได้เข้าร่วมการแข่งขันกีฬาเอเชียนบีชเกมส์ 2008 ระหว่างวันที่ 18 ตุลาคม ถึง 26 ตุลาคม ค.ศ. 2008 (พ.ศ. 2551) ณ จังหวัดบาหลี ประเทศอินโดนีเซีย โดยหลังจากจบการแข่งขัน เกาหลีใต้สามารถคว้าเหรียญทองมาได้มากเป็นอันดับที่ 4 คือ 4 เหรียญทอง 7 เหรียญเงิน และ 10 เหรียญทองแดง รวมทั้งสิ้น 21 เหรียญ

**อ้างอิง**
กาหลีใต้
เคอร์ติส เดวีส์

เคอร์ติส ยูจีน เดวีส์ (Curtis Eugene Davies) เกิดเมื่อวันที่ 15 มีนาคม ค.ศ. 1985 เป็นนักฟุตบอลชาวอังกฤษเชื้อสายเซียร์ราลีโอน เล่นในตำแหน่งกองหลังตัวกลาง ปัจจุบันเขาเล่นให้กับดาร์บี เคาน์ตี ในอีเอฟแอลแชมเปียนชิป 
เคอร์ติส เดวีส์ เริ่มต้นค้าแข้งกับสโมสรฟุตบอลลูตันทาวน์ และย้ายไปเล่นในระดับพรีเมียร์ลีกให้กับหลายสโมสร ทั้งเวสต์บรอมมิช อัลเบียน, แอสตันวิลลา, เบอร์มิงแฮมซิตี และฮัลล์ ซิตี

**แหล่งข้อมูลอื่น**
 Profile date=2008-04-10  at avfc.co.uk- Profile date=2009-02-11  at wba.co.uk
*name=Curtis Davies
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:บุคคลจากเลย์ตันสโตน
หมวดหมู่:นักฟุตบอลจากลอนดอน
หมวดหมู่:ชาวอังกฤษเชื้อสายเซียร์ราลีโอน
เบรมส์ชตราลุง

เบรมส์ชตราลุง (Bremsstrahlung; De-bremsstrahlung.ogg; แปลได้ว่า "รังสีหยุด" หรือ "รังสีหน่วง") เกิดจากบีตาที่มีพลังงานสูงเคลื่อนที่เข้าใกล้นิวเคลียสของอะตอม จึงทำให้เกิดอันตรกิริยาทางไฟฟ้าขึ้นมาจะส่งผลให้บีตานั้นมีพลังงานลดลง  แล้วทำให้การเคลื่อนที่นั้นเกิดการหักเหไป  พลังงานส่วนที่ลดลงมีได้หลายค่าขึ้นอยู่กับว่าอิเล็กตรอนที่เคลื่อนที่เข้าใกล้นิวเคลียสได้มากหรือน้อยและสูญเสียพลังงานมากน้อยเพียงใด เบรมส์ชตราลุงมีสเปกตรัมที่ต่อเนื่อง โดยมีค่าสูงสุดเท่ากับพลังงานของอิเล็กตรอน เช่นอิเล็กตรอนมีพลังงานจลน์ 60 keV ทำให้เกิดเบรมส์ชตราลุง ซึ่งมีพลังงานตั้งแต่ 0 ถึง 60 keV  เป็นต้น จะถูกปลดปล่อยออกมาในรูปของคลื่นแม่เหล็กไฟฟ้า เรียกว่า “เบรมส์ชตราลุง (Bremsstrahlung)”  ซึ่งประกอบไปด้วยโฟตอนที่มีพลังงานต่อเนื่องอยู่ในช่วงพลังงานของรังสีเอ็กซ์และมีพลังงานสูงสุดเท่ากับพลังงานของอนุภาคบีตา ความเข้มของเบรมส์ชตราลุงแปรผกผันกำลังสองของมวลอนุภาคที่เข้าชน ด้วยเหตุนี้ อนุภาคหนักที่มีประจุจึงมักไม่เกิดเบรมส์ชตราลุง
Bremsstrahlung produced by a high-energy electron deflected in the electric field of an atomic nucleus
*การสูญเสียพลังงานเนื่องจากกระบวนการแตกตัวเป็นไอออนและเบรมส์ชตราลุง ขึ้นอยู่กับพลังงานของบีตา (E) และ เลขเชิงอะตอม (Z) ของสสาร จะได้สมการดังนี้
พลังงานที่สูญเสียเนื่องจากเบรมส์ชตราลุง / พลังงานที่สูญเสียเนื่องจากการแตกตัวเป็นไอออน    = EZ / 800
:เมื่อ E คือพลังงานของบีตา ในหน่วย MeV และ  Z คือเลขเชิงอะตอม
เบรมส์ชตราลุงเกิดขึ้นได้ดี  เมื่อมีพลังงานบีตาสูงและในสสารที่มีเลขเชิงอะตอมสูง เช่น อนุภาคบีตาพลังงาน 10 MeV ทำอันตรกิริยาตะกั่ว (Z=82) กระบวนการเบรมส์ชตราลุงและการแตกตัวเป็นไอออนจะเกิดขึ้นในสัดส่วนที่เท่าๆกัน แต่ถ้าสสารที่ถูกชนเป็นออกซิเจน (Z=8) อนุภาคบีตาต้องมีพลังงานถึง 100 MeVกระบวนการทั้งสองจึงจะเกิดขึ้นในสัดส่วนที่เท่า ๆ กันเช่นเดิม 
:เมื่อพิจารณาที่พลังงานเฉลี่ยของบีตาที่สูญเสียไปเนื่องจากเบรมส์ชตราลุงหรือผลรังสี (radiation yield, Y)สามารถบ่งบอกถึงความเป็นอันตรายของแหล่งกำเนิดบีตาได้  โดยแหล่งกำเนิดบีตาที่ให้เบรมส์ชตราลุงมาก ย่อมมีอันตรายมาก โดยการพิจารณาได้จากสมการ ดังนี้
:
เมื่อเปรียบเทียบสัดส่วนของพลังงานจากบีตาที่เปลี่ยนไปเป็นเบรมส์ชตราลุง เมื่อบีตามีพลังงาน 2 Mev เข้าชนอะลูมิเนียมและตะกั่วพบว่า
อะลูมิเนียม Z=3 จากสมการผลรังสี
:
แสดงว่า พลังงานบีตา 0.016 หรือ 16% เปลี่ยนเป็นเบรมส์ชตราลุง
ตะกั่ว
Z=82จากสมการผลรังสี
:
แสดงว่า พลังงานบีตา 0.09 หรือ 9% เปลี่ยนเป็นเบรมส์ชตราลุง
จะเห็นได้ว่า พลังงานของบีตาที่เปลี่ยนไปเป็นเบรมส์ชตราลุงมีสูงสุดถึง 9% เมื่อชนกับตะกั่ว  ดังนั้นในการป้ปงกันการเกิดเบรมส์ชตราลุง จำเป็นต้องใช้วัสดุกั้นที่มีเลขเชิงมวลต่ำ แต่หากต้องการกำบังเบรมส์สตราลุง ต้องใช้วัสดุที่มีเลขเชิงมวลต่ำ
หมวดหมู่:ฟิสิกส์อะตอม
หมวดหมู่:ฟิสิกส์พลาสมา
หมวดหมู่:ฟิสิกส์อะตอม

หมวดหมู่:กลศาสตร์ควอนตัม
หมวดหมู่:เคมี
หมวดหมู่:ฟิสิกส์อะตอม โมเลกุล และทัศนศาสตร์
กระวาน

กระวาน หมายถึงพืชสองชนิดที่มีความใกล้เคียงกัน 2 สกุล คือ  กระวานเทศ (สกุล Elettaria) และกระวานไทย (สกุล Amomum) ทั้งสองสกุลเป็นพืชท้องถิ่นในอินเดีย เนปาล และภูฏาน ในปัจจุบัน กัวเตมาลาเป็นแหล่งปลูกและส่งออกกระวานที่สำคัญของโลก รองลงมาคืออินเดีย กระวานทั้งสองชนิดได้แก่- Elettaria (กระวานเทศ) แพร่กระจายจากอินเดียไปยังมาเลเซีย- Amomum (กระวานไทย) พบทั่วไปในเอเชียและออสเตรเลีย
หมวดหมู่:เครื่องเทศ
หมวดหมู่:สมุนไพรไทย
หมวดหมู่:พืชที่ใช้ในอายุรเวท
แอร์บัส เบลูกา

แอร์บัส เอ 300-600 เอสที (Airbus A300-600ST; ST ย่อมาจาก Super Transporter) หรือ แอร์บัส เบลูกา (Beluga) เป็นเครื่องบินของแอร์บัสที่ปรับปรุงมาจากเครื่องแอร์บัส A300-600 รุ่นลำตัวกว้าง ให้มีช่องบรรทุกใหญ่เป็นพิเศษเพื่อใช้บรรทุกชิ้นส่วนของอากาศยาน และคาร์โกขนาดใหญ่  เดิมเครื่องรุ่นนี้มีชื่อเรียกว่า Super Transporter แต่นิยมเรียกว่า "เบลูกา" ตามลักษณะที่คล้ายกับวาฬขาว  ชื่อนี้ได้รับความนิยมจนแอร์บัสนำมาใช้เป็นชื่อทางการของเครื่องบินรุ่นนี้
เครื่องรุ่นนี้เริ่มประกอบตั้งแต่เดือนกันยายน ค.ศ. 1992 ลำแรกแล้วเสร็จเมื่อเดือนกันยายน ค.ศ. 1994 ได้รับใบอนุญาตและเริ่มประจำการในปี ค.ศ. 1995  ปัจจุบันมีด้วยกันทั้งสิ้น 5 ลำ ใช้ในภารกิจบรรทุกชิ้นส่วนเครื่องบินแอร์บัสระหว่างโรงงานที่ตูลูสและฮัมบวร์ค  และรับจ้างบรรทุกสัมภาระพิเศษเช่น ชิ้นส่วนสถานีอวกาศ เครื่องจักร ภาพเขียนขนาดใหญ่  รวมไปถึงเฮลิคอปเตอร์ทั้งลำ
ระวางบรรทุกของ A300-600ST มีขนาดเส้นผ่านศูนย์กลาง 7.4 เมตร (24 ฟุต) ยาว 37.7 เมตร (124 ฟุต) ใหญ่กว่าซี-5 กาแลคซีและอานโตนอฟ อาน-124 รุสลัน  แต่น้ำหนักบรรทุกสูงสุดเพียง 47 ตัน เมื่อเทียบกับ 122.5 ตัน ของซี-5 กาแลคซี และ 150 ตันของอานโตนอฟ อาน-124 

**อ้างอิง**

**แหล่งข้อมูลอื่น**
  Airbus Transport date=2004-10-13 
หมวดหมู่:เครื่องบินแอร์บัส
หมวดหมู่:อากาศยานขนส่งทางการทหาร
โรงเรียนเทศบาลวัดธรรมโศภิต

โรงเรียนเทศบาลวัดธรรมโศภิต ให้การศึกษาในระดับชั้นอนุบาลถึงประถมศึกษา  สังกัดเทศบาลเมืองอุทัยธานี โดยมีที่ตั้งของโรงเรียนในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่  อำเภอเมืองอุทัยธานี จังหวัดอุทัยธานี 61000  โทรศัพท์ :  056-3511398 

**ประวัติโรงเรียน**
โรงเรียนเทศบาล 2 วัดธรรมโศภิต ได้เริ่มก่อตั้งเมื่อวันที่ 1 กรกฎาคม 2499 โดย พระครูอุทานธรรมโศภิต เจ้าอาวาสวัดธรรมโศภิต ในสมัยนั้น และนางป๊อ ตัณฑกูล “ป๊อมูลนิธิ” ครั้งแรกได้อาศัยศาลาการเปรียญของวัดธรรมโศภิตเป็นสถานที่เรียน เปิดสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ได้รับอุปการะโต๊ะนักเรียนและม้านั่ง กระดานดำ ไม้ เสื่อรำแพน โต๊ะ เก้าอี้ครู จากพระครูอุทานธรรมโศภิต นางป๊อ ตัณฑกูล และนายเยี่ยม พรพิบูลย์ จนถึงวันที่ 6 ตุลาคม พ.ศ. 2505 ได้ขยายโรงเรียนจากศาลาการเปรียญ มาเรียนอาคารสร้างใหม่ ตามงบประมาณ 60,000 บาท สร้างตามแบบ 04 ของกรมสามัญศึกษา เป็นอาคารชั้นเดียวใต้ถุนสูงหลังคามุงกระเบื้อง ในการก่อสร้างนายสุวรรณ เจนสาริกรณ์ ศึกษาธิการอำเภอเมืองอุทัยธานี นายบรรหาร อุทโยภาส นายอำเภอเมืองอุทัยธานี พระครูอุทานธรรมโศภิตเป็นหัวหน้า
	
เริ่มก่อสร้างวันที่ 2 กรกฎาคม พ.ศ. 2505 ถึงวันที่ 3 กันยายน พ.ศ. 2505 รวม  90 วัน ในวันที่ 20 มีนาคม 2506 โรงเรียนได้โอนจากสังกัดกระทรวงศึกษาธิการ มาสังกัดเทศบาล กรมการปกครอง กระทรวงมหาดไทย
	
ปัจจุบันโรงเรียนเทศบาลวัดธรรมโศภิต มีอาคารเรียน 2 หลัง อาคารโรงอาหาร 1 หลัง โรงจอดรถ 2 หลัง ห้องสุขาสำหรับนักเรียน 2 หลัง (3 ที่)
โรงเรียนเปิดทำการสอน ตั้งแต่ระดับปฐมวัย ถึงชั้นประถมศึกษาปีที่ 6 สังกัดเทศบาลเมืองอุทัยธานี 

**ขนาดและที่ตั้ง**
โรงเรียนเทศบาลวัดธรรมโศภิต ตั้งอยู่ในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่ อำเภอเมืองอุทัยธานี จังหวัดอุทัยธานี
สถานที่ตั้ง 
โรงเรียนตั้งอยู่ตรงข้ามวัดธรรมโศภิต โดยมีถนนศรีอุทัย ผ่านระหว่างวัดและโรงเรียนและมีอาณาเขตติดต่อ ดังนี้- ทิศเหนือ ติดต่อกับบริเวณพื้นที่ของทางญาติ “ป๊อมูลนิธิ” และ บ้านของประชาชน- ทิศใต้ ติดต่อกับถนนซอยเทศบาล และ บ้านของประชาชน- ทิศตะวันออก ติดต่อกับถนนศรีอุทัย และ วัดธรรมโศภิต- ทิศตะวันตก ติดต่อกับบ้านของประชาชน
พื้นที่และขนาด 
ตั้งอยู่ทางทิศตะวันตกของวัดธรรมโศภิต

**แหล่งข้อมูลอื่น**
หมวดหมู่:โรงเรียนเทศบาล
หมวดหมู่:โรงเรียนในจังหวัดอุทัยธานี
หมวดหมู่:สิ่งก่อสร้างในอำเภอเมืองอุทัยธานี
หมวดหมู่:เทศบาลเมืองอุทัยธานี
นกกระเรียนฟ้า

นกกระเรียนฟ้า
นกกระเรียนฟ้า (Blue Crane  Stanley Crane หรือ Paradise Crane) เป็นนกประจำชาติของประเทศแอฟริกาใต้ เป็นนกตัวสูง อาศัยอยู่บนพื้นดิน แต่จัดเป็นนกในวงศ์นกกระเรียน นกมีความสูง 100–120 ซม.และมีน้ำหนัก 4-6.2 กก. มีสีฟ้า-เทา กระหม่อมสีขาว ปากชมพู ปลายปีกและหางมีสีเทาเข้ม

**แหล่งข้อมูลอื่น**
  BirdLife Species Factsheet-  IUCN Red List-  International Crane Foundation's Blue Crane page date=2005-11-18 -  Blue Crane videos, photos & sounds on the Internet Bird Collection-  Blue Crane (Anthropoides paradises) from Cranes of the World by Paul Johnsgard
ฟ้า
หมวดหมู่:กลุ่มดนตรีไทยในยุค 1970

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีที่ก่อตั้งในคริสต์ทศวรรษ 1970
สมบัติ อุทัยสาง

สมบัติ อุทัยสาง ประธานกรรมการ บริษัท  แอสคอน คอนสตรัคชั่น​ จำกัด (มหาชน) อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร และอดีตอธิบดีกรมอุตุนิยมวิทยา กรมไปรษณีย์โทรเลข กระทรวงคมนาคม

**ประวัติ**
สมบัติ อุทัยสาง เกิดเมื่อวันที่ 7 พฤศจิกายน พ.ศ. 2479 ที่เขตบางขุนเทียน กรุงเทพมหานคร เป็นบุตรของนายบุญส่ง กับนางสี อุทัยสาง สมรสกับสุจิวรรณ มีบุตรธิดา 3 คน

**การศึกษา**
สมบัติ อุทัยสาง เข้าเรียนชั้นประถมศึกษาที่โรงเรียนวัดไทร และชั้นมัธยมศึกษาที่โรงเรียนเตรียมอุดมศึกษา ต่อจากนั้นจึงได้เข้ารับการศึกษาในระดับอุดมศึกษาที่โรงเรียนนายร้อยพระจุลจอมเกล้า รุ่นที่ 13 แต่ลาออกในเวลาต่อมา เพื่อเข้าศึกษาต่อที่คณะนิติศาสตร์ มหาวิทยาลัยธรรมศาสตร์ สมบัติ อุทัยสาง สำเร็จการศึกษาในระดับปริญญาโทจากสถาบันบัณฑิตพัฒนบริหารศาสตร์ และเคยได้รับทุนไปศึกษษด้านการขนส่งและคมนาคม ที่ประเทศออสเตรเลียเป็นเวลา 1 ปี

**การทำงาน**
สมบัติ อุทัยสาง เริ่มรับราชการครูที่โรงเรียนสุวรรณรามวิทยาคม เมื่อปี พ.ศ. 2502 ต่อมาจึงได้โอนย้ายมารับราชการในสังกัดกรมการขนส่งทางบก กระทรวงคมนาคม และได้รับการแต่งตั้งเป็นอธิบดีกรมไปรษณีย์โทรเลข ในระหว่างปี พ.ศ. 2531-2535 และเป็นอธิบดีกรมอุตุนิยมวิทยา กระทั่งได้รับตำแหน่งสูงสุดคือ รองปลัดกระทรวงคมนาคม
หลังการรัฐประหารในประเทศไทย พ.ศ. 2519 ได้รับแต่งตั้งเป็นกรรมการองค์การขนส่งมวลชนกรุงเทพ
สมบัติ อุทัยสาง ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลของพันตำรวจโททักษิณ ชินวัตร ต่อมาในปี พ.ศ. 2552 ได้ถูกศาลฎีกาแผนกคดีอาญาของผู้ดำรงตำแหน่งทางการเมือง ตัดสินห้ามดำรงตำแหน่งทางการเมืองเป็นเวลา 5 ปี จำคุก 2 ปี ปรับเงิน 4,000 บาท เนื่องจากการแจ้งบัญชีทรัพย์สินอันเป็นเท็จ แต่โทษจำคุกให้รอลงอาญาไว้ 1 ปี

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นักวิทยุสมัครเล่นชาวไทย
หมวดหมู่:บุคคลจากโรงเรียนนายร้อยพระจุลจอมเกล้า
มีดรบ

ไฟล์:LHR Combat Knife2.jpg|thumb|282px|Gerber LHR Combat Knife ออกแบบโดย Matt Larsen, Bill Harsey, Jr. และ Chris Reeve
มีดรบ หรือ มีดสั้น เป็นมีดที่ถูกออกแบบมาเพื่อใช้ในทางทหาร โดยเฉพาะการต่อสู้ระยะประชิด แต่หลังจากช่วงสงครามสนามเพลาะ มีดนี้ถูกออกแบบขึ้นเพื่อใช้เป็นเครื่องมืออเนกประสงค์เพิ่มขึ้นจากจุดประสงค์เดิม อาทิ การตัดกิ่งไม้ใบไม้ การงัดลังไม้เช่นลังกระสุน การประกอบอาหาร และการใช้งานด้านอื่น ๆ เพื่อการดำรงชีวิต มีดต่อสู้อาจแบ่งเป็นมีดใบตายและมีดพับอีกด้วย

**อ้างอิง**
หมวดหมู่:มีด
คลองมหาสวัสดิ์

คลองมหาสวัสดิ์
คลองมหาสวัสดิ์ หรือ คลองชัยพฤกษ์ เป็นคลองที่เริ่มต้นจากคลองลัดบางกรวยหรือคลองบางกอกน้อย ใกล้วัดชัยพฤกษมาลา ไหลผ่านเป็นเส้นแบ่งเขตระหว่างอำเภอบางกรวย จังหวัดนนทบุรี กับเขตตลิ่งชันและเขตทวีวัฒนา กรุงเทพมหานคร ผ่านอำเภอพุทธมณฑล ไปออกแม่น้ำท่าจีนที่ตำบลงิ้วราย อำเภอนครชัยศรี จังหวัดนครปฐม รวมความยาว 28 กิโลเมตร

**ประวัติ**
คลองสายนี้เริ่มขุดตั้งแต่วันที่ 13 กันยายน พ.ศ. 2402 ในสมัยพระบาทสมเด็จพระจอมเกล้าเจ้าอยู่หัว เพื่อย่นระยะทางไปนมัสการพระปฐมเจดีย์ หลังจากที่ทรงให้ขุดคลองเจดีย์บูชาจากแม่น้ำนครชัยศรีไปจนถึงองค์พระปฐมเจดีย์ พระองค์โปรดเกล้าฯ ให้เจ้าพระยาทิพากรวงศ์มหาโกษาธิบดี (ขำ บุนนาค) และพระภาษีสมบัติบริบูรณ์ เป็นแม่กองจ้างชาวจีนขุด แล้วเสร็จเมื่อวันที่ 1 พฤษภาคม พ.ศ. 2403 ถือเป็นคลองที่มีความกว้างที่สุดในสมัยนั้น คือ กว้าง 7 วาหรือ 14 เมตร ใช้เงินทั้งสิ้น 1,101 ชั่ง 10 ตำลึง เป็นเงินพระคลังมหาสมบัติ 100 ชั่ง เงินบริจาคเจ้าพระยาทิพากรวงศ์ 1 ชั่ง 10 ตำลึง อีก 1,000 เป็นเงินของท้าวเทพอากร (เงิน) ที่ถูกริบเข้าพระคลังมหาสมบัติ
เมื่อขุดคลองเสร็จนั้น รัชกาลที่ 4 โปรดเกล้าฯ ให้เจ้าพระยาทิพากรวงศ์จับจองที่ดินว่างเปล่าสองฝั่งคลอง ชุมชนแรก ๆ ที่เข้ามาอยู่ได้แก่ชาวบ้านที่ย้ายมาจากริมแม่น้ำนครชัยศรี บริเวณดอนหวาย ดาวคะนอง บางเตย และชาวจีนที่มาขุดคลอง
เจ้าพระยาทิพากรวงศ์ยังได้ให้สร้างศาลาสำหรับประชาชนพักเป็นระยะไปตามริมคลองทุก 100 เส้น เป็นศาลาเขียนตำรายารักษาโรคต่าง ๆ ติดไว้เป็นการกุศล ต่อมาเรียกกันว่า “ศาลายา” คือศาลาที่ 1–4 และ 6–7 ศาลาที่ 7 เรียกกันว่าศาลาดิน กับศาลาที่ 5 สร้างในการกุศลปลงศพคนของเจ้าพระยาทิพากรวงศ์ เรียกกันว่า “ศาลาทำศพ” ปัจจุบันกลายเป็น “ศาลาธรรมสพน์” และเป็นชื่อแขวงกับสถานีรถไฟในเขตทวีวัฒนาของกรุงเทพมหานคร
คลองมหาสวัสดิ์ยังมีประตูน้ำที่กรมชลประทานสร้างไว้ 2 ประตู คือประตูน้ำมหาสวัสดิ์ ด้านแม่น้ำท่าจีน และประตูน้ำฉิมพลี ด้านแม่น้ำเจ้าพระยา ปัจจุบันคลองสายนี้ยังคงเป็นเส้นทางสัญจรของชาวบ้านและเป็นแหล่งท่องเที่ยวที่สำคัญในเชิงการเกษตร วัฒนธรรม และวิถีชีวิตของผู้คนในท้องถิ่น

**สถานที่**
 วัดชัยพฤกษมาลา- วัดโตนดมหาสวัสดิ์- วัดโคนอนมหาสวัสดิ์- วัดศรีเรืองบุญ- วัดศรีประวัติ- วัดใหม่ผดุงเขต- วัดปุรณาวาส- วัดสาลวัน- วัดสุวรรณาราม- สวนเชิงเกษตรคลองมหาสวัสดิ์- วัดมหาสวัสดิ์- วัดงิ้วราย

**อ้างอิง**

**แหล่งข้อมูลอื่น**
  "ล่อง“คลองมหาสวัสดิ์” สัมผัสเสน่ห์วิถีชุมชน"fix-attempted=yes  โดย ASTVผู้จัดการออนไลน์ 	4 กุมภาพันธ์ 2552 17:50 น.

**แหล่งข้อมูลอื่น**
100.233333
มหาสวัสดิ์
มหาสวัสดิ์
มหาสวัสดิ์
หมวดหมู่:อำเภอพุทธมณฑล
มหาสวัสดิ์
หมวดหมู่:โบราณสถานในกรุงเทพมหานคร
หมวดหมู่:โบราณสถานในจังหวัดนนทบุรี
หมวดหมู่:โบราณสถานในจังหวัดนครปฐม
จรวดเว่ยซื่อ

ระบบยิงจรวดหลายลำกล้องเว่ยซื่อ (Weishi multiple launch rocket system) เป็นระบบยิงจรวดพิสัยกลาง ไม่นำวิถี แบบหลายลำกล้องในตระกูลจรวดเว่ยซื่อ (卫士, Wèishì) ของเสฉวนแอโรสเปซอินดัสทรีคอร์ปอเรชัน (SCAIC) ที่พัฒนามาตั้งแต่ปลายทศวรรษ 1980 ตั้งแต่รุ่น WS-1, WS-1B, WS-1E และ WS-2- WS-1 ใช้จรวดขนาด 302 ม.ม. 4 ลำกล้อง พิสัยยิงสูงสุด 100 กิโลเมตร เริ่มประจำการปี 1990- WS-1B ใช้จรวดขนาด 302 ม.ม. 4 ลำกล้อง พิสัยยิงสูงสุด 180 กิโลเมตร- WS-1E ใช้จรวดขนาด 122 ม.ม. 40 ลำกล้อง พิสัยยิงสูงสุด 40 กิโลเมตร พัฒนาขึ้นเพื่อทดแทนจรวด Type 81 หรือรุ่นลอกเลียนแบบของบีเอ็ม-21 แกรด ที่จีนยึดมาจากกองทัพเวียดนามในสงครามจีน–เวียดนาม ในปี 1979 แต่ไม่ได้มีคำสั่งผลิตเข้าประจำการ- WS-2 ใช้จรวดขนาด 400 ม.ม. 6 ลำกล้อง พิสัยยิงสูงสุด 400 กิโลเมตร เครื่องต้นแบบเริ่มทดลองใช้ในปี 2004

**ดีทีไอ-1**
กองทัพบกไทย โดยสถาบันเทคโนโลยีป้องกันประเทศ (องค์การมหาชน) ได้ซื้อเทคโนโลยีการผลิตจรวดดับเบิลยูเอส-1 บี มาพัฒนาและผลิตในประเทศไทย ใช้ชื่อว่า ระบบจรวดหลายลำกล้องแบบ DTI-1
จรวดดีทีไอ-1 มีขนาดเส้นผ่านศูนย์กลาง 302 ม.ม. ยาว 6,376 ม.ม. น้ำหนักจรวด 750 กิโลกรัม น้ำหนักหัวรบ 150 กิโลกรัม ประกอบด้วย 4 ลำกล้อง บรรทุกบนรถบรรทุกขนาด 4 ตัน มีพิสัยการยิง 60 ถึง 180 กิโลเมตร เครื่องต้นแบบได้เข้าประจำการที่กองพันทหารปืนใหญ่ที่ 711 กองพลทหารปืนใหญ่ จังหวัดลพบุรี เมื่อวันที่ 24 มกราคม พ.ศ. 2554
ระบบยิงจรวด ประกอบด้วย- รถควบคุมการยิง ใช้ทหารประจำการ 5 นาย- รถยิงจรวด ใช้ทหารประจำการ 3 นาย- รถบรรทุกและบรรจุจรวด ใช้ทหารประจำการ 3 นาย- ระบบเรดาร์และตรวจการณ์ ใช้ทหารประจำการ 3 นาย

**อ้างอิง**

**แหล่งข้อมูลอื่น**
  วิดีโอแนะนำจรวดหลายลำกล้องแบบดีทีไอ-1 โดยสถาบันเทคโนโลยีป้องกันประเทศ-  WS-1 multiple rocket launcher
หมวดหมู่:ปืนใหญ่อัตตาจรสาธารณรัฐประชาชนจีน
หมวดหมู่:เครื่องยิงจรวดหลายลำกล้อง
หมวดหมู่:ยุทโธปกรณ์ของไทยในยุคหลังสงครามเย็น
หมวดหมู่:ความสัมพันธ์ทางการทหารจีน–ไทย
สเปอร์มีน

สเปอร์มีน (Spermine)เป็นโพลีเอมีนที่มีส่วนร่วมในเมตาบอลิซึมของเซลล์ยูคาริโอตทั้งหมด สร้างมาจากสเปอร์มิดีน พบได้ในเนื้อเยื่อและสิ่งมีชีวิตหลายชนิด และเป็นปัจจัยสำคัญในการเจริญเติบโตของแบคทีเรียบางชนิด สเปอร์มีนมีความเกี่ยวข้องกับกรดนิวคลีอิกคาดว่าทำให้โครงสร้างเกลียวเฮลิกมีความคงตัวโดยเฉพาะในไวรัส
เกล็ดของสเปอร์มีนฟอสเฟตเปอร์ค้นพบครั้งแรกใน ค.ศ. 1678 ในน้ำอสุจิของมนุษย์โดย Anton Van Leeuwenhoek  สเปอร์มีนถูกใช้ครั้งแรกโดยนักเคมีชาวเยอรมัน Ladenburg และ Abel ในปีค.ศ. 1888  และโครงสร้างที่ถูกต้องของสเปอร์ถูกค้นพบในปี ค.ศ. 1926 พร้อมกันในประเทศอังกฤษ (โดย Dudley, Rosenheim, และ Starling)  และเยอรมนี ( โดย Wrede และคณะ) 

**อ้างอิง**

**อ่านเพิ่มเติม**
Slocum, R. D., Flores, H. E., "Biochemistry and Physiology of Polyamines in Plants", CRC Press, 1991, USA, ISBN 0-8493-6865-0
*Uriel Bachrach, "The Physiology of Polyamines", CRC Press, 1989, USA, ISBN 0-8493-6808-1
หมวดหมู่:ฮอร์โมนพืช
หมวดหมู่:เอมีนปฐมภูมิ
หมวดหมู่:เอมีนทุติยภูมิ
หมวดหมู่:พอลิเอมีน
หมวดหมู่:น้ำอสุจิ
ดาริล ซาบาร่า

ดาริล ซาบาร่า (Daryl Sabara) เกิดเมื่อ 14 มิถุนายน ค.ศ. 1992 เป็นนักแสดงชาวอเมริกัน มีผลงานเด่นคือ ภาพยนตร์ชุด พยัคฆ์ไฮเทค (Spy Kids) 

**ภาพยนตร์**
 Father of the Pride- พยัคฆ์ไฮเทคผ่าโลก - พยัคฆ์ไฮเทคทะลุเกาะมหาประลัย - พยัคฆ์ไฮเทค 3 มิติ - Solace - Maybe It's in the Water - ญาติเยอะ ยุ่งแยะ - Her Best Move - Normal Adolescent Behavior - Hallowen - April Showers - World's Greatest Dad - Machete

หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:นักแสดงอเมริกัน
ฮิวริสติก (แก้ความกำกวม)

ฮิวริสติก (heuristic) หรือ ฮิวริสติกส์ (heuristics) อาจหมายถึง- วิทยาการศึกษาสำนึก - ทฤษฎีทางคณิตศาสตร์ของการค้นหาและการประดิษฐ์- การแก้ปัญหาแบบศึกษาสำนึก - ขั้นตอนวิธีการแก้ปัญหาในสาขาวิทยาการคอมพิวเตอร์- ตัวช่วยการตัดสินใจ - ในสาขาจิตวิทยา เป็นกฎที่ง่าย ๆ และมีประสิทธิภาพ ที่เรามักจะใช้ในการลงความเห็นและการตัดสินใจ เป็นวิธีลัดทางความคิดโดยเพ่งความสนใจไปยังส่วนหนึ่งของปัญหาที่ซับซ้อนและไม่ใส่ใจในส่วนอื่น- กระบวนการเรียนรู้แบบสืบค้น - การเข้าถึง ความรู้ ด้วยความสนใจ ใฝ่รู้ พยายามแก้ปัญหา ค้นหาโดยการสืบเสาะ ค้นคว้าเรื่องใดเรื่องหนึ่งจากแหล่งข้อมูลความรู้ที่มีอยู่
วัลดิส โดมโบรฟสกิส

วัลดิส โดมโบรฟสกิส (Valdis Dombrovskis; 8 สิงหาคม พ.ศ. 2514 —) เป็นนักการเมืองและอดีตนายกรัฐมนตรีของประเทศลัตเวีย ก่อนหน้านี้โดมโบรฟสกิสเคยดำรงตำแหน่งรัฐมนตรีกระทรวงการคลัง และสมาชิกรัฐสภายุโรปโดยเป็นตัวแทนของพรรคที่เขาสังกัดอยู่

หมวดหมู่:นายกรัฐมนตรีลัตเวีย
หมวดหมู่:บุคคลจากรีกา
ร็อบ ซอมบี

ร็อบ ซอมบี (Rob Zombie) เกิดเมื่อวันที่ 12 มกราคม ค.ศ. 1965 เป็นนักดนตรี ผู้กำกับภาพยนตร์ นักเขียนบท และโปรดิวเซอร์ภาพยนตร์ เขาก่อตั้งวงเฮฟวีเมทัลที่ชื่อ ไวต์ซอมบี และได้รับการเสนอชื่อเข้าชิงรางวัลแกรมมี่ 3 ครั้งในฐานะศิลปินเดี่ยว ในสาขาแสดงประเภทเมทัลยอดเยี่ยม
ซอมบียังประสบความสำเร็จในฐานะผู้กำกับภาพยนตร์ เขาสร้างภาพยนตร์เรื่อง House of 1000 Corpses, The Devil's Rejects, ภาพยนตร์ นำกลับมาสร้างใหม่ ของเรื่อง Halloween, และภาคต่อ, และ The Haunted World of El Superbeasto ภาพยนตร์ถัดมาคือ The Lords of Salem

**อ้างอิง**
หมวดหมู่:นักร้องอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากรัฐแมสซาชูเซตส์
หมวดหมู่:ชาวอเมริกันมังสวิรัติ
ฮุคาร์เดิน

ฮุคาร์เดิน (Hoegaarden) เป็นเบียร์เบลเยียมที่ตั้งชื่อตามหมู่บ้านฮุคาร์เดินในประเทศเบลเยียม โดยเริ่มต้นผลิตในหมู่บ้าน ใช้ส่วนประกอบหลักดั้งเดิม คือ น้ำ ยีสต์ ข้าว ฮอปส์ เปลือกส้ม ผักชี

**ดูเพิ่ม**
 สเทลลาอาทวา- เล็ฟ

**อ้างอิง**
หมวดหมู่:ตราสินค้าเบียร์
หมวดหมู่:เครื่องดื่มแอลกอฮอล์เบลเยียม
หมวดหมู่:จังหวัดเฟลมิชบราบันต์
วงศ์ปลาเหาฉลาม

ปลาเหาฉลาม หรือ ปลาเหา หรือ ปลาเหาทะเล หรือ ปลาติด เป็นปลาทะเลปลากระดูกแข็งในวงศ์ Echeneidae ในอันดับปลากะพง (Perciformes)

**ลักษณะทั่วไป**
ลำตัวยาว หัวเรียวแหลม ดวงตาสามารถกลอกกลิ้งไปมาเพื่อชำลองมองได้โดยรอบ ด้านบนแบนราบมีอวัยวะที่ใช้สำหรับดูดติด ซึ่งพัฒนามาจากครีบหลัง มีจำนวน 22–27 ซี่ มีความยาวประมาณ 1 ใน 4 ของความยาวลำตัว คอดหางเล็กแต่แข็งแรงทำให้ว่ายน้ำได้ดี ถึงแม้ว่าจะชอบเกาะติดไปกับปลาอื่นก็ตามมีแถบสีดำขนาดใหญ่พาดตามยาวลำตัว หลังและท้องมีสีเทาเข้มลักษณะคล้ายกับปลาช่อนทะเล ที่ชอบว่ายตามปลาขนาดใหญ่เช่นกันความแตกต่างของปลาสองชนิดนี้อยู่ตรงที่ด้านบนของหัวปลาช่อนทะเลไม่มีอวัยวะสำหรับดูดติด มีขนาดโตเต็มที่ประมาณ 60 เซนติเมตร

**นิเวศวิทยา**
ชอบเกาะติดอยู่กับสัตว์ใหญ่ เช่น ปลาฉลาม, กระเบนราหู หรือเต่าทะเล โดยใช้อวัยวะสำหรับดูดติด ดังนั้นจึงมีแหล่งที่อยู่ไม่แน่นอนขึ้นอยู่กับสัตว์ที่อาศัยเกาะอยู่ แต่บางครั้งอาจพบเหาฉลามขนาดเล็กที่ยังหาสัตว์อื่นเกาะไม่ได้ ว่ายน้ำอยู่อิสระในแนวปะการัง สามารถแบ่งออกได้เป็น 8 ชนิด ใน 4 สกุล (ดูในตาราง)
ปลาเหาฉลามแสดงให้เห็นส่วนที่ใช้ยึดเกาะ

**การแพร่กระจาย**
พบแพร่กระจายในเขตร้อนทั่วโลก จัดเป็นปลาเหาฉลามที่พบได้ง่าย และมีการแพร่กระจายกว้างที่สุด ในประเทศไทย พบได้ทั้งสองฝั่งทะเล แต่จะพบเห็นได้บ่อยบริเวณหมู่เกาะสิมิลัน และกองหินลอเชลิว ซึ่งเป็นบริเวณที่พบปลาขนาดใหญ่ เช่น ฉลามวาฬ หรือกระเบนราหู ฝั่งอ่าวไทยพบบ้างบริเวณเกาะเต่า จังหวัดสุราษฏร์ธานี

**สถานภาพ**
พบได้ไม่บ่อยนักไม่มีการใช้ประโยชน์ทางการประมง แต่ถูกจับขึ้นมาพร้อมกับปลาที่เกาะติด

**อ้างอิง**


**แหล่งข้อมูลอื่น**
  Echeneidae 

หมวดหมู่:ปลาน้ำเค็ม
หมวดหมู่:อันดับปลากะพง
หมวดหมู่:ปลาแบ่งตามวงศ์
หมวดหมู่:อันดับย่อยปลากะพง
คลองเจดีย์บูชา

คลองเจดีย์บูชา
คลองเจดีย์บูชา เป็นคลองที่ถูกขุดขึ้นตั้งแต่ สมัยพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อครั้งโปรดเกล้าฯ ให้สมเด็จเจ้าพระยาบรมมหาประยุรวงศ์ (ดิศ บุนนาค) เป็นแม่กองปฏิสังขรณ์พระปฐมเจดีย์ ได้โปรดฯ ให้ขุดคลองจากแม่น้ำเมืองนครชัยศรี เข้าไปจนถึงบริเวณพระปฐมเจดีย์เพื่อความสะดวกในการคมนาคมและการไปนมัสการพระปฐมเจดีย์ โดยเริ่มขุด ในปี พ.ศ. 2401 ปากคลองอยู่ท้ายบ้านท่านา ปลายคลองจดพระปฐมเจดีย์นั้น พระราชทานนามว่า คลองเจดีย์บูชา เมื่อวันศุกร์ เดือน 5 ขึ้น 12 ค่ำ ปีมะเมีย นพศก ตรงกับ พ.ศ. 2401 เหตุที่พระราชทานชื่อนี้ เพราะได้ทรงบริจาคพระราชทรัพย์ 600 ชั่ง จ้างชาวจีนให้ขุดคลองขึ้น
ต่อมาสมเด็จเจ้าพระยาบรมมหาประยุรวงศ์ถึงแก่พิราลัย ขณะที่การยังค้างอยู่ จึงโปรดให้เจ้าพระยาทิพากรวงศ์มหาโกษาธิบดี (ขำ บุนนาค) ดำเนินการต่อจนแล้วเสร็จในปี พ.ศ. 2405
ลำคลองเจดีย์บูชา กว้างราว ๆ 15-20 เมตร ยาว 12 กิโลเมตร ปลายคลองด้านตะวันตกไหลจากตัวเมืองไปออกคลองวังตะกู และคลองทัพหลวง ซึ่งใช้เป็นเส้นทางต่อไปยังแม่น้ำแม่กลองที่จังหวัดราชบุรี และกาญจนบุรีได้ ส่วนด้านตะวันออก ลำคลองไหลผ่านตามความยาวของพื้นที่เทศบาลนครนครปฐม โดยผ่านเข้ามาทางด้านทิศตะวันออกเฉียงเหนือ ผ่านหน้าวัดพระงาม ตลาดนครปฐม ลอดกำแพงองค์พระปฐมเจดีย์ หักออกนอกเขตเทศบาล ต่อกับห้วยจระเข้ และตัดตรงไปจดแม่น้ำท่าจีนที่บ้านตลาดต้นสน ตำบลท่านา อำเภอนครชัยศรี จังหวัดนครปฐม
คลองเจดีย์บูชาได้ถูกใช้เป็นเส้นทางคมนาคมที่สำคัญมากตลอดรัชสมัยรัชกาลที่ 4 ถึงกับให้สร้างพระราชวังปฐมนครขึ้นเพื่อประทับแรม นอกจากนี้ในสมัยรัชกาลที่ 5 ก็ได้เสด็จประพาสพระปฐมเจดีย์ผ่านทางคลองนี้อีกด้วย ในปัจจุบันคลองเจดีย์บูชาไม่ได้ถูกใช้งานเป็นเส้นทางสัญจรแล้ว

**อ้างอิง**
เจดีย์บูชา
เจดีย์บูชา
สิริกร มณีรินทร์

สิริกร มณีรินทร์ (เกิด 22 พฤศจิกายน พ.ศ. 2494) นายกสภาสถาบันวิทยาลัยชุมชน อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงสาธารณสุข ในรัฐบาลทักษิณ ชินวัตร อดีตอาจารย์ประจำคณะมนุษยศาสตร์ มหาวิทยาลัยเกษตรศาสตร์ เป็นหนึ่งในผู้ร่วมก่อตั้งพรรคไทยรักไทย และเป็นเหรัญญิกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) 

**ประวัติ**
ดร.สิริกร มณีรินทร์ (สกุลเดิม : ลีนุตพงษ์) เกิดเมื่อวันที่ 22 พฤศจิกายน พ.ศ. 2494 ที่จังหวัดพระนคร สมรสกับพลตำรวจเอกวงกต มณีรินทร์ (เพื่อนร่วมรุ่นกับ ดร.ทักษิณ ชินวัตร)  สำเร็จการศึกษาระดับปริญญาตรี อักษรศาสตรบัณฑิต จากมหาวิทยาลัยซิดนีย์ ประเทศออสเตรเลีย ปริญญาโท สาขาวรรณคดีเปรียบเทียบ จากมหาวิทยาลัยเกรนอป ประเทศฝรั่งเศส และปริญญาเอกในสาขาเดียวกัน จากมหาวิทยาลัยปารีส

**การทำงาน**
สิริกร มณีรินทร์ เริ่มรับราชการเป็นอาจารย์ประจำที่คณะมนุษยศาสตร์ มหาวิทยาลัยเกษตรศาสตร์ เมื่อปี พ.ศ. 2517 จากนั้นในปี พ.ศ. 2531 จึงได้ลาออกมารับตำแหน่งผู้บริหารบริษัทเครือยนตรกรุ๊ป ซึ่งเป็นธุรกิจของครอบครัว โดยเป็นผู้บริหารธุรกิจรถยนต์ที่เป็นผู้หญิงคนเดียวของประเทศไทยในขณะนั้น จากนั้นจึงได้เข้าสู่งานการเมืองโดยเป็นหนึ่งในผู้ร่วมก่อตั้งพรรคไทยรักไทย ต่อมาจึงได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลของ ดร.ทักษิณ ชินวัตร และในเวลาต่อมาจึงได้ปรับไปรับตำแหน่งรัฐมนตรีช่วยว่าการกระทรวงสาธารณสุข
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:นายกสภาสถาบันอุดมศึกษาในประเทศไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักการเมืองสตรีชาวไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ศิษย์เก่าจากมหาวิทยาลัยซิดนีย์
หมวดหมู่:ศิษย์เก่าจากมหาวิทยาลัยเกรอนอบล์
หมวดหมู่:ศิษย์เก่าจากมหาวิทยาลัยปารีส
หมวดหมู่:บุคคลจากคณะมนุษยศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทุกปา

ทุกปา (ཐུག་པ) เป็นบะหมี่น้ำแบบทิเบต ปกติใส่เนื้อสัตว์ เป็นที่นิยมในทิเบต ภูฏาน เนปาล สิกขิม ลาดัก อรุณาจัลประเทศและส่วนอื่น ๆ ของอินเดีย ทุกปามีหลายแบบได้แก่- เท็นทุก (འཐེན་ཐུག་;'then thug), - กยาทุก (Gyathuk) (རྒྱ་ཐུག་;rgya thug), - ปาทุง (Pathug) (བག་ཐུག་;bag thug), - เดรทุง (Drethug) (འབྲས་ཐུག་;'bras thug)

**แหล่งข้อมูลอื่น**
 Gyathuk recipe- wheat-free Chicken thukpa date=2012-04-15 
หมวดหมู่:อาหารทิเบต
หมวดหมู่:อาหารเนปาล
หมวดหมู่:อาหารจากเส้น
อาหารสิกขิม

อาหารสิกขิม
อาหารสิกขิมเป็นอาหารประจำรัฐสิกขิม ได้รับอิทธิพลจากอาหารทิเบต มีข้าวเป็นส่วนผสมหลัก

**อาหารที่มีชื่อเสียง**
 กยาทุกหรือทุกปา - ก๋วยเตี๋ยวน้ำใส่ผักหรือเนื้อสัตว์- โมโม - เกี๊ยวไส้ผัก เนย หรือเนื้อสัตว์ - พักซาปา (Phagshapa) - สตูว์เนื้อหมูใส่หัวผักกาดและพริกแห้ง

**แหล่งข้อมูลอื่น**
  Sikkimese cuisine date=2013-01-03 -  Recipes date=2018-05-17 
หมวดหมู่:อาหารอินเดีย
หมวดหมู่:อาหารทิเบต
แซนดี ชอว์

แซนดี ชอว์ (Sandie Shaw) เกิดเมื่อวันที่ 26 กุมภาพันธ์ ค.ศ. 1947 เป็นนักร้องเพลงป็อปชาวอังกฤษ ที่ถือเป็นนักร้องหญิงชาวอังกฤษที่ประสบความสำเร็จที่สุดในคริสต์ทศวรรษ 1960 ในปี ค.ศ. 1967 เธอเป็นศิลปินสหราชอาณาจักรคนแรกที่ชนะเลิศการแข่งขันยูโรวิชัน จากเพลง "Puppet on a String"  เธอได้รับการขนานนามว่า เป็น "เจ้าหญิงเพลงป็อปเท้าเปล่าแห่งคริสต์ทศวรรษ 1960" 

**อ้างอิง**
หมวดหมู่:นักร้องอังกฤษ
หมวดหมู่:ผู้ชนะการประกวดเพลงยูโรวิชัน
หมวดหมู่:บุคคลจากลอนดอนโบโรบาร์คิงและแดเกนัม
หมวดหมู่:พุทธศาสนิกชนชาวอังกฤษ
นิกร จำนง

นิกร จำนง (เกิด
5 ธันวาคม พ.ศ. 2498) ประธานคณะที่ปรึกษารัฐมนตรีว่าการกระทรวงพัฒนาสังคมและความมั่นคงของมนุษย์ (นายวราวุธ ศิลปอาชา) อดีตสมาชิกสภาผู้แทนราษฎรแบบบัญชีรายชื่อ ผู้อำนวยการพรรคชาติไทยพัฒนา อดีตรัฐมนตรีช่วยว่าการกระทรวงคมนาคม ในรัฐบาล ทักษิณ ชินวัตร และอดีตสมาชิกสภาผู้แทนราษฎรจังหวัดสงขลา สังกัดพรรคชาติไทย

**ประวัติ**
นิกร เกิดเมื่อวันที่ 5 ธันวาคม พ.ศ. 2498 ที่ตำบลจะทิ้งพระ อำเภอสทิงพระ จังหวัดสงขลา เป็นบุตรของนายชูชาติ กับนางแฉล้ม จำนง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยเชียงใหม่ และระดับปริญญาโท สาขาการบริหารภาครัฐ จากมหาวิทยาลัยแห่งรัฐทาร์ลตัน ประเทศสหรัฐอเมริกา

**การทำงาน**
นิกร จำนง เคยเป็นสมาชิกสภาผู้แทนราษฎรจังหวัดสงขลา ใน พ.ศ. 2531 และ เดือนมีนาคม พ.ศ. 2535 ต่อมาได้หันมาลงสมัครในแบบบัญชีรายชื่อ สังกัดพรรคชาติไทย
ได้รับการแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533
และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของ ดร.ทักษิณ ชินวัตร ในปี พ.ศ. 2545 ต่อมาในการเลือกตั้ง พ.ศ. 2548 ได้รับมอบหมายให้ทำหน้าที่ผู้อำนวยการพรรค
ต่อมาเมื่อพรรคชาติไทย ถูกตัดสินยุบพรรค ในปี พ.ศ. 2551 นายนิกร จำนง ในฐานะคณะกรรมการบริหารพรรคจึงถูกตัดสิทธิ์ทางการเมืองเป็นเวลา 5 ปี กระทั่งในปลายปี พ.ศ. 2553 เขาได้เข้าเป็นสมาชิกพรรคชาติไทยพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 4 แต่การเลือกตั้งครั้งนั้นถูกศาลรัฐธรรมนูญวินิจฉัยให้เป็นโมฆะ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 3 และได้รับเลือกตั้งในครั้งนั้น
นิกร จำนง ได้รับแต่งตั้งเป็นกรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 และประธานคณะกรรมาธิการวิสามัญขับเคลื่อนการปฏิรูประบบความปลอดภัยทางถนน

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสทิงพระ
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคก้าวหน้า (พ.ศ. 2526)
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
พรรคอนุรักษนิยม

พรรคอนุรักษนิยม อาจหมายถึง:

**ทวีปยุโรป**
 พรรคอนุรักษนิยม (สหราชอาณาจักร) หรือ รู้จักกันในนามพรรคทอรี- พรรคอนุรักษนิยม (อาร์มีเนีย)- พรรคอนุรักษนิยม (สาธารณรัฐเช็ก)- พรรคอนุรักษนิยม (จอร์เจีย)- พรรคอนุรักษนิยม (นอร์เวย์) - พรรคอนุรักษนิยม (โรมาเนีย)- พรรคประชาชนอนุรักษนิยม (เดนมาร์ก)- พรรคประชาชนอนุรักษนิยม (โปแลนด์)

**ทวีปอเมริกาเหนือ**
 พรรคอนุรักษนิยมอเมริกัน- พรรคอนุรักษนิยมแห่งแคนาดา- พรรคอนุรักษนิยม (นิการากัว)

**ทวีปแอฟริกา**
 พรรคอนุรักษนิยม (แอฟริกาใต้)- พรรคอนุรักษนิยม (ยูกันดา)- พรรคอนุรักษนิยม (อียิปต์)

**อเมริกาใต้**
 พรรคอนุรักษนิยม (โบลิเวีย)- พรรคอนุรักษนิยม (โคลอมเบีย)- พรรคอนุรักษนิยม (เอกวาดอร์)- พรรคอนุรักษนิยม (ปานามา)- พรรคอนุรักษนิยม (บราซิล)

**ทวีปเอเชีย**
 พรรคอนุรักษนิยม (ประเทศไทย)

**ดูเพิ่ม**
 อนุรักษนิยม- สมาคมพรรคอนุรักษนิยมสากล (International Democrat Union)- พรรครีพับลิกัน พรรคฝ่ายอนุรักษนิยมของสหรัฐฯ- พรรคประชาธิปัตย์ พรรคฝ่ายอนุรักษนิยมของไทย- พรรคพลังประชารัฐ พรรคฝ่ายอนุรักษนิยมของไทย- พรรครวมไทยสร้างชาติ พรรคฝ่ายอนุรักษนิยมของไทย
พระยาชุมพร (พวย)

พระยาชุมพร (พวย) หรือ พระชุมพร (พวย) อดีตเจ้าเมืองชุมพรคนสุดท้ายแห่งราชอาณาจักรกรุงศรีอยุธยา 
เมืองหน้าด่านชุมพร ตั้งแต่กรุงศรีอยุธยา จนถึง กรุงรัตนโกสินทร์ตอนต้น ถือว่าเป็นสนามรบรับข้าศึกหลายด้าน เจ้าเมืองเมืองหน้าด่าน เป็นผู้รั้งเมืองนั้น ต้องมีความชำนาญ การรบ การเดินเรือ และการเจรจาการค้าการศึก จึงมี กองทัพบก กองทัพเรือ ประจำเมืองชุมพรในยุคนี้

**ประวัติ**
พระยาชุมพร (พวย) ทั้งชีวิตอยู่กับการรบเพื่อรักษาเมืองชุมพรไว้ให้ใด้ ซึ่งเมืองชุมพร เป็นเมืองท่าการค้าสำคัญ และเป็นดินแดนคอคอดกระ ที่ชาวต่างชาติ ไม่ว่าจะเป็นประเทศอังกฤษ หรือประเทศฝรั่งเศส ต้องการดินแดนแทบนี้ มาตั้งแต่กรุงศรีอยุธยา  ดังนั้นเจ้าเมืองชุมพร จะดำรงตำแหน่งแม่ทัพเรือด้วย
พระยาชุมพร (พวย) มีบุตร 3 คน เป็นเจ้าเมืองสมัยกรุงธนบุรีในระยะสั้นๆ ในช่วงบ้านเมืองไม่สงบ- 1. พระยาชุมพร (มั่น) อดีตเจ้าเมืองชุมพร สมัยกรุงธนบุรี- 2. พระยาวิชิตภักดีศรีพิชัยสงคราม (มี) อดีตเจ้าเมืองไชยา- 3. หม่อมสอน กรมหลวงบาทบริจา พระอัครมเหสีในสมเด็จพระเจ้ากรุงธนบุรี

**ผลงาน**
 พ.ศ.ไม่ปรากฏ - 2308 เจ้าเมืองชุมพรคนสุดท้าย แห่งราชอาณาจักรอยุธยา- พ.ศ. 2305 - 2308 นำกำลัง กองทัพบก กองทัพเรือ เข้ารักษาพระนครศรีอยุธยา จากค่ายขุนกระทิง มาตั้งรับกองทัพพม่าพร้อมสมเด็จพระจ้าตากสินมหาราช  กองทัพบกเมืองชุมพร ณ ค่ายบางบำหรุ บ้านบางบำหรุ เมืองราชบุรี และ กองทัพเรือเมืองชุมพร ค่ายบางกุ้ง บ้านบางกุ้ง เมืองราชบุรี จนกองทัพเมืองชุมพรแตกพ่ายต่อกองทัพพม่า เพื่อให้สมเด็จพระเจ้าตากสินมหาราช เดินทางเข้ารักษาพระนครศรีอยุธยา ส่วนกองทัพเรือเมืองชุมพรส่วนหนึ่งได้ล่วงหน้าไปเมืองจันทรบุรี เมืองตราด- ในเดือนมิถุนายน พ.ศ. 2310 นำกองทัพเรือเมืองชุมพร กำลังพล 1,500 คน ไปร่วมตีเมืองจันทร์บูรณ์ กับ สมเด็จพระเจ้าตากสินมหาราช

**แหล่งข้อมูล**
 ผังสายสกุล ตุลยานนท์ และเครือญาติ : ศาสตรจารย์ จรุง ตุลยานนท์ บันทึกตาม คุณหญิงเอี่ยมราชดรุณรักษ์ (เอี่ยม ตุลยานนท์), หลวงราชดรุณรักษ์ (หม่อมราชวงศ์สะอาด อิสรเสนา) ซึ่งเป็นหลาน สมเด็จพระเจ้าตากสินมหาราช และพระบาทสมเด็จพระพุทธยอดฟ้าจุฬาโลก รัชกาลที่ 1- หนังสือไทยรบพม่า ของสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ

**แหล่งข้อมูลอื่น**
  เว็บไซต์อย่างเป็นทางการของจังหวัด-  เว็บไซต์ข้อมูลเมืองชุมพร
หมวดหมู่:เจ้าผู้ครองนครชุมพร
หมวดหมู่:ชาวไทยเชื้อสายจาม
หมวดหมู่:บุคคลจากจังหวัดชุมพร
จำลอง ครุฑขุนทด

จำลอง ครุฑขุนทด (เกิด 17 ธันวาคม พ.ศ. 2490) รองหัวหน้าพรรครวมไทยสร้างชาติ อดีตสมาชิกสภาผู้แทนราษฎรจังหวัดนครราชสีมา อดีตรองหัวหน้าพรรคไทยรักไทย และอดีตรัฐมนตรีช่วยว่าการกระทรวงศึกษาธิการ 
จำลองเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553 นอกจากนี้จำลองยังเป็นหนึ่งในผู้ก่อตั้งกลุ่ม 16

**ประวัติ**
จำลอง เกิดเมื่อวันที่ 17 ธันวาคม พ.ศ. 2490 ที่อำเภอด่านขุนทด จังหวัดนครราชสีมา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรชั้นสูง เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา

**การทำงาน**
จำลอง เคยทำงานเป็นทนายความ ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดนครราชสีมา สังกัดพรรคชาติไทย ในปี พ.ศ. 2523 ซึ่งเป็นการเลือกตั้งซ่อมแทนนายมงคล สุคนธขจร ที่ได้ถึงแก่กรรมแล้ว หลังจากนั้น จำลองได้ย้ายมาสังกัดพรรคปวงชนชาวไทย ในระหว่างปี พ.ศ. 2531 – 2535 และย้ายมาสังกัดพรรคสามัคคีธรรม และพรรคชาติพัฒนา ที่ต่อมาได้ถูกยุบรวมเข้ากับพรรคไทยรักไทย
จำลอง เคยได้รับการแต่งตั้งให้ดำรงตำแหน่งรองเลขาธิการนายกรัฐมนตรี ในปี พ.ศ. 2533 และดำรงตำแหน่งเลขานุการรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2535 กระทั่งในปี พ.ศ. 2539 จำลองได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของพลเอก ชวลิต ยงใจยุทธ และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการอีกครั้ง ในรัฐบาล ดร.ทักษิณ ชินวัตร ในปี พ.ศ. 2544 และเป็นรองหัวหน้าพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 
ในปี พ.ศ. 2561 จำลองได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง กระทั่งปี พ.ศ. 2565 จำลองได้ลาออกจากการเป็นสมาชิกพรรคพลังประชารัฐและย้ายมาสังกัด พรรครวมแผ่นดิน และได้รับเลือกให้ดำรงตำแหน่งเลขาธิการพรรค ต่อมาในวันที่ 23 ธันวาคม พ.ศ. 2565 เขาได้ยื่นหนังสือลาออกจากการเป็นสมาชิกพรรครวมแผ่นดิน พร้อมลาออกจากตำแหน่งกรรมการบริหารพรรคและตำแหน่งเลขาธิการพรรค
จากนั้นจำลองได้สมัครเป็นสมาชิกพรรครวมไทยสร้างชาติพร้อมกับได้รับแต่งตั้งให้ดำรงตำแหน่งรองหัวหน้าพรรค

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  สมาชิกสภาผู้แทนราษฎรfix-attempted=yes 
หมวดหมู่:บุคคลจากอำเภอด่านขุนทด
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:พรรคชาติไทย
หมวดหมู่:พรรคเอกภาพ
หมวดหมู่:พรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคพลังประชารัฐ
หมวดหมู่:พรรครวมแผ่นดิน
หมวดหมู่:พรรครวมไทยสร้างชาติ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.